b"\n_START_ARTICLE_\nWaraqa ibn N\xc3\xa0wfal\n_START_SECTION_\nWaraqa en les sira\n_START_PARAGRAPH_\nSegons les sira, biografies musulmanes tradicionals de Mahoma, qui en parla de manera molt elogiosa, Waraqa va ser un monjo piet\xc3\xb3s que va recon\xc3\xa8ixer els signes de profecia poc despr\xc3\xa9s que Mahoma hagu\xc3\xa9s rebut la seva revelaci\xc3\xb3. Per a certs musulmans, es tracta de l'acompliment espec\xc3\xadfic d'una profecia d'Isa\xc3\xafes (29:11-18). (Remissi\xc3\xb3 a la sura Al-Alaq per a un informe m\xc3\xa9s detallat)._NEWLINE_En el transcurs de la primera experi\xc3\xa8ncia de la revelaci\xc3\xb3, despr\xc3\xa9s d'haver 'vist' l'\xc3\xa0ngel, Mahoma va dir a la seva esposa \xc2\xabTemo per a la meva persona\xc2\xbb. Temia estar posse\xc3\xaft per un jinn (esperit inferior) a petici\xc3\xb3 d'aquests k\xc3\xa0hin que detestava tant, als qui els jinns inspiraven a recitar poemes. Va ser reconfortat per Khadija, que el va portar a Waraqa, el qual va dir llavors a Mahoma que l'\xc3\xa0ngel que havia vist, Gabriel (Jibril), era el que D\xc3\xa9u havia enviat en Mois\xc3\xa8s (Mussa). Waraqa li va dir tamb\xc3\xa9 que el seu poble el faria fora de La Meca, i que aportaria el seu suport a Mahoma._NEWLINE_La intervenci\xc3\xb3 de Waraqa com a suport del profeta en el comen\xc3\xa7ament de la revelaci\xc3\xb3 ha perm\xc3\xa8s ensenyar a la gent que una persona de tradici\xc3\xb3 judeocristiana per\xc3\xb2 monoteista de manera clara (hanif), reconeixia la veritat del missatge transm\xc3\xa8s al profeta. Waraqa semblava en efecte tenir consci\xc3\xa8ncia de la supremacia del monoteisme depurat de tota de\xc3\xafficaci\xc3\xb3 o deformaci\xc3\xb3, aix\xc3\xad, escolta el missatge de l'islam i hi reconeix els g\xc3\xa8rmens de la veritat. Waraqa va morir alguns dies despr\xc3\xa9s d'aquesta entrevista."